Държавен вестник, бр. 98, 2011 г., стр. 27

БРОЙ  98	
Д Ъ Р Ж А В Е Н  В Е С Т Н И К 	
СТР.  27  
 
Избирателният списък – част ІІ, включва гражданите на други държави – членки на 
Европейския съюз, които не са български граждани, навършили са 18 години към изборния 
ден включително, не са поставени под запрещение, не изтърпяват наказание лишаване от 
свобода, имат статут на продължително или постоянно пребиваващи в Република 
България, имат адрес на пребиваване на територията на избирателната секция към дата 6 
месеца преди изборния ден, не са лишени от правото да избират в друга държава – членка на 
Европейския съюз, на която са граждани, и са заявили желанието си да упражнят правото 
си на глас в съответното населено място с декларация по чл. 63, ал. 1 от ИК. 
Избирателният списък – част ІІ, се съставя от органите по чл. 40, ал. 1 от ИК по 
азбучен ред въз основа на подадените по чл. 63, ал. 1 от ИК декларации от гражданите на 
други държави – членки на Европейския съюз. Органите по чл. 40, ал. 1 от ИК извършват 
проверка на заявените от гражданите на други държави – членки на Европейския съюз, 
адреси на пребиваване чрез Министерството на вътрешните работи. 
 
От избирателния списък – част ІІ, се заличават имената на гражданите на други 
държави – членки на Европейския съюз, които: 
- до изборния ден са загубили правото си да избират или са починали; 
- имат адрес на пребиваване през последните 6 месеца преди датата на 
произвеждане на изборите извън Република България; 
- са подали писмено заявление по чл. 50, ал. 1, изр. 2 от ИК; 
- са включени в списъка за гласуване с подвижна избирателна урна. 
Заличаването от избирателните списъци става преди отпечатването им 
автоматизирано, а след отпечатването им – с хоризонтална черта, така че заличеното име 
да се чете. 
В графата „Име” се вписват последователно собственото, бащиното (ако е 
приложимо) и фамилното име на избирателя на кирилица според декларацията по чл. 63, ал. 
1 от ИК. 
След последното име се поставя черта. Графите за вписване на личния номер и на 
номера на личната карта или паспорта се попълват от секционната избирателна комисия. 
Списъкът от имена преди чертата се подписва от кмета на общината, съответно от 
кмета на кметството или от кметския наместник, и от секретаря на общината. В 
градовете с районно деление списъците се подписват от кмета и от секретаря на района.  
В допълнителната страница на избирателния списък – част II (след чертата), 
секционната избирателна комисия вписва имената на гражданите на други държави – 
членки на Европейския съюз, подали декларация по чл. 63, ал. 1 от ИК, които са пропуснати в 
избирателния списък и не са били заличавани от него, след представяне на документ за 
самоличност и на удостоверение за пребиваване. 
Списъкът от имена, вписани от секционната избирателна комисия след чертата, се 
подписва от председателя и от секретаря на СИК.
Когато СИК установи разлика между данните в документа за самоличност, 
удостоверението за пребиваване и данните в избирателния списък, данните от документа 
за самоличност, съответно и от удостоверението за пребиваване, се записват в графата 
"Забележки" на избирателния списък. 
Избирателният списък – част ІІ, се отпечатва от Главна дирекция "Гражданска 
регистрация и административно обслужване" в МРРБ. Данните за автоматизираното 
отпечатване на избирателните списъци – част – ІІ, се предават от кмета на общината не 
по-късно от 35 дни преди изборния ден. 
Органите по чл. 40, ал. 1 от ИК изпращат незабавно в Централната избирателна 
комисия копие от част II на избирателните списъци.